Voëlvergadering – toortsie.com
Julie 15, 2017 Julie 17, 2017 ~ Toortsie
Weet iemand of daar dalk ‘n voëlvergadering iewers is vandag? ‘n Seevoëlvergadering? Alle voël vergadering?
Ons is by die see en hier vlieg ‘n swerm voëls verby. Swerm is nie die regte woord nie. ‘n STROOM voëls verby. Amper soos ‘n seestroom. Dit hou net aan en aan en aan. Swart voëls en wit voëls.
Hulle vlieg met ‘n doel, almal in ‘n westelike rigting. Dis nie dat hulle besig is om vissies te vang nie, ek weet hoe dit lyk. Dis soos ‘n ry skoolkinders wat verby loop.
Maar tipies, is hier ‘n lot stoutes ook by. Die ander is nou verby en hulle hang nou hier reg voor ons, vang vis! ‘n Klomp wittes en so 10 swart voëls. Wag tot die prefekte julle sien! Julle gaan in groot moeilikheid wees! Die voëlprefekte is baie kwaai en as hulle julle uitvang, hang hulle julle aan julle stertvere aan Telkomdrade op en dan droog julle daar uit tot julle biltong is!
Ek wonder darem, waaroor sal die vergadering gaan? Wie sal weet?
Lyk my nie kransduiwe hoef die vergadering by te woon nie, of anders kruip hierdie 4 dalk weg! 😱
‹ PreviousOm ‘n boek uit te gee, is ‘n groot storie
Next ›Om soos iemand anders te probeer wees
34 thoughts on “Voëlvergadering”
Julie 15, 2017 om 9:39 vm
Ag te lekker by die see! Laat weet as jy agterkom waarheen ‘almal’ oppad is.🌺
Julie 15, 2017 om 9:41 vm
Nou geen voël in sig nie, net so een of twee ‘bunkers’ wat beslis die vergadering mis.
In Desember is daar altyd so een dag wat die dolfyne ook met ‘n missievin een rigting swem. Die dolfynvergadering is dan seker in Desember?
Julie 15, 2017 om 9:45 vm
Julie 15, 2017 om 9:42 vm
Toortsie is om vandag. Pê. Rugseer. Al die kosse in boek 2 is gemaak, al die foto’s geneem. Nou lê Toortsie op haar rug met haar fountjie.
Julie 15, 2017 om 9:44 vm
Heerlik. Jy verdien ń ruskans.
Dankie. Nog groot skryfwerk wat moet gebeur.
Julie 15, 2017 om 10:28 vm
Het jy gesien of hulle tasse by hulle het? Dit klink vir my na immigrasie na ‘n ander land. Na al die brande en droogte en dinge in ons land soek hulle beter weivelde…. dink ek.
Julie 15, 2017 om 10:29 vm
Oooooo ek moes seker nesmaakplek i.p.v weivelde gebruik het.
Julie 15, 2017 om 10:32 vm
Weivelde nesmaakplek. Nes jy wil. Ek praat dan van strome voëls!
Geen tasse gesien nie. Ook nie roof racks.
Julie 15, 2017 om 1:30 nm
Gaan kyk by die wrak. Diw voelvergadering is daar. Nog nooi so baie daar gesien nie. Duisende!
Julie 15, 2017 om 1:32 nm
Dis sowaar hulle! 😁
Julie 16, 2017 om 7:29 nm
Het julle toe gaan kyk?
Julie 16, 2017 om 7:31 nm
Nee ek het heelnaweek net gelê. Dis beslis duikers, soos perdebytjie sê.
Julie 15, 2017 om 1:55 nm
Diw klippe is SWART VD VOELS
Julie 15, 2017 om 2:39 nm
Dalk vlug hulle vir die koue weer, vloedreën en sneeu wat voorspel word . Voëls en diere voel sulke veranderinge aan.
Julie 15, 2017 om 2:58 nm
Seegogga sê hulle vergadering is daar by die skeepswrak. Vreemd
Julie 15, 2017 om 3:23 nm
Dit is vreemd. Klink soos daai fliek van Alfred Hitchcock – The Birds.
Julie 15, 2017 om 3:25 nm
Daar is seker maar kis of iets waarvan hulle hou wat due stormagtige weer losgespoel het.
Julie 15, 2017 om 2:59 nm
Hier gaan die volgende swerm nou verby! Syeeds in westelike rigting.
Julie 15, 2017 om 6:39 nm
Wintervergaderings … polities gedrewe dink ek!
Mag wees! 😱
Julie 15, 2017 om 7:20 nm
Klink soos duikers (cormorants).Hulle is geneig om dit te doen.Daar aan Namibië se kus,vlieg hulle in duisende op en af langs die kus.Die natuur is darem wonderlik!
Julie 15, 2017 om 9:04 nm
Julie 15, 2017 om 10:32 nm
Hou seker lekgotla om nuwe president te kies. Die vier stokkiesdraaiers is dalk kandidate vir die prostedotskap.
Julie 15, 2017 om 10:34 nm
Man, as hulle darem iets kan regkry, sal ons mis nie kla nie!
Julie 17, 2017 om 12:36 nm
Hoop net hierdie vergadering het positiewe gevolge in die toekoms van voelland.
Julie 17, 2017 om 1:50 nm
Praat jy! Ek dink dit sou ‘n redelike lawaaierige vergadering wees!
Julie 17, 2017 om 6:20 nm
Ek dog jy weet die antwoord!
Julie 17, 2017 om 6:27 nm
Nou goed ek het die antwoord. Effens aangepaste weergawe van Michael W Smith se lied:
Go west young bird
When the evil go east
Find a heart that’s golden
Julie 17, 2017 om 6:29 nm
En die Pet Sop Boys se mening:
(Go West) This is our destiny
(Go West, this is what we’re gonna do)
538,616 ste persoon wat hier inloer! Baie dankie en welkom! Hoop jy loer weer in.